På LP-en opptok den over 23 minutter lange «Echoes» hele side to. Låten ble til ved at hvert av bandmedlemmene gikk i studio og spilte inn ideer uansett tid på døgnet, med kun en vag enighet om hva låten i grove trekk skulle bestå av. Innspillingene ble så klippet sammen til en lang komposisjon de først kalte «Nothing, Parts 1–24». Senere i arbeidsprosessen benyttet de arbeidstitlene «The Son of Nothing» og «The Return of the Son of Nothing». Åpningen på låten («ping»-lydene) ble til ved at Richard Wright gjentatte ganger spilte samme tone på et piano der lydsignalet ble sendt gjennom en Leslie-forsterker.